TRV เพิ่มทุน PP ดึง “วรพจน์ อำนวยพล” ถือ 12.5% รับเงิน 120 ลบ.
บอร์ด TRV ไฟเขียวเพิ่มทุน PP ขายให้ “วรพจน์ อำนวยพล” เข้าถือหุ้นสัดส่วน 12.5% รับเงิน 120 ลบ.
TRV เพิ่มทุน PP ขายให้ “วรพจน์ อำนวยพล” เข้าถือหุ้นสัดส่วน 12.5% รับเงิน 120 ลบ.
21 ก.พ. 2566

บริษัท ที.อาร์.วี. รับเบอร์ โปรดักส์ จำกัด (มหาชน) หรือ TRV เปิดเผยว่า ที่ประชุมคณะกรรมการบริษัทมีมติให้เสนอต่อที่ประชุมผู้ถือหุ้นเพื่อจารณาอนุมัติการเพิ่มทุนจดทะเบียนของบริษัท 15,000,000 บาท จากทุนจดทะเบียนเดิม 105,000,000 บาท เป็น 120,000,000 บาท โดยการออกหุ้นสามัญเพิ่มทุน 30,000,000 หุ้น มูลค่าที่ตราไว้หุ้นละ 0.50 บาท เพื่อรองรับการออกและเสนอขายหุ้นให้แก่บุคคลในวงจำกัด (PP) คือ นายวรพจน์ อำนวยพล ซึ่งไม่เป็นบุคคลที่เกี่ยวโยงกันของบริษัท ในราคา 4 บาท คิดเป็นมูลค่ารวม 120 ล้านบาท โดยจะเข้ามาถือหุ้นสัดส่วนประมาณ 12.50% ของจำนวนหุ้นที่จำหน่ายได้แล้วทั้งหมดของบริษัท